**Referat fra styremøte 19.januar 2022 (på Teams)**

**Til stede:** Turid Magnus (24), Katrine Strand (52), Arild Byre (70), Marte Thomassen (108)

**Fraværende:**

**Referent:** Marte

**Agenda for møtet:**

1. Inkassovarsel på utestående innbetalinger av årsavgift til huseierforeningen
2. Generell info til beboere
3. Forberedelser til årsmøtet for 2021
4. Annet

**Referat:**

1. *Inkassovarsel på utestående innbetalinger av årsavgift til huseierforeningen*

En innbetaling for 2020 og for 2021 (samme beboer) er ikke innbetalt i hht. forfall. Vedkommende har mottatt purringer på begge innbetalinger og har i desember 2021 sendt mail om at betaling vil komme etter hvert.

Katrine sender epost til vedkommende, med nedbetalingsplan (1.500,- pr. mnd. med forfall 12. hver måned) som gjør at utestående beløp er betalt inn før neste årsavgift forfaller. Saken sendes rett til inkasso dersom betalingsplan ikke følges og betaling utebli.

1. *Generell info til beboere*

Marte har fått henvendelse på at det ikke plukkes opp etter hunder i feltene. Dette er ikke noe styret kan pålegge noen å gjøre, men vi kan sendes en generell anmodning til alle om å holde det rent og ryddig rundt i feltene.

Styret har også fått flere henvendelser vedr. høy fart i feltene.

Katrine og Arild forfatter en tekst som publisere på Facebooksiden vår og hjemmesiden år.

1. *Forberedelser til årsmøtet for 2021*

Det er kommet inn to saker til styret fra beboere, begge omhandler opplegg for elbillading.

Marte kontakter Espen Stumlien (GK) for å høre om han kan være tilstede på årsmøtet for å kunne informere om løsningen som er skissert samt svare på spørsmål.

Marte forfatter en tekst på saken til årsmøtet, og sparrer med Arild i fht. innhold. Må presisere at dette gjelder kun for felt C og D hvor det i dag er motorvarmeranlegg som da vil bli konvertert til å kunne brukes for lading av elbil og hybrid. Konverteringskostnadene er 14.150,- x 2. Styrets forslag vil være at denne kostnaden deles på alle beboere knyttet til anlegget (43 stk., 659,- pr. husstand, engangskostnad) dersom årsmøtet fatter vedtak om å konvertere anlegget.

Nettleie for strømmen til anlegget står på huseierforeningen og det må lages en ordning der denne kostnaden fordeles på de som har lagt opp til elbillading.

Informasjon som styret har fått fra GK rundt løsningen, legges ved årsmøtedokumentene.

1. *Annet*

Utskifting av alle pærer i gatelysene i feltene til LED gjøres i fbm. dugnaden. Turid kjøper pærer (ca. 90,- pr stk.) og så leies det minilift for å skifte ut pærene. Dette vil redusere strømkostnadene for gatelysene.

Når årsmøtedokumentene er klare, henges det info på postkassestativene om at disse kan hentes ut av den enkelte beboer fra askjellrud.no

I tillegg sendes samme info på epost.